Altsasuko auziko telesaila grabatzen hasi dira - Altsasu - Guaixe.eus\nGuaixe 2020-09-28 10:49\nTelesaileko figuranteak hilerri parean zain.\nEuskaraz eta ETB1n. Fikziozko edukiak gure hizkuntzan ikusteko eskaerak gero eta oihartzun handiago hartu du. Urte bukaerara arte Euskal Telebistaren lehen katean hiru telesail ikusteko aukera izanen da: Koldo Almandozek zuzendutakoa eta Hondarribiko alardeari eta Altsasuko auziari buruzkoak. Lau ataletako telesailak izanen dira. Guztira dozena bat ordu. Altsasuko auziari buruzko telesailaren zuzendaria da Asier Urbieta San Martin da zuzendaria. Esan duenez, “bazen ordua! Eskertzekoa da fikzioa euskaraz egiteko egiten ari diren ahalegin hori”. Gaineratu duenez, Hondarribikoaren eta Altsasukoaren kasuetan ETBk “aktualitateari lotutako gaiak aukeratu ditu telesailak egiteko”.\nUrdietak aitortu duenez, “lau urtetan gertatu dena lau kapitulutan laburbiltzea, erronka handia da. Gainera, benetako historia denez, gertatutakoarekin ardura handia dugu”. Horregatik, egin zuten aurreneko gauza “ahalik eta dokumentazio lanik sakonena” egitea izan zen. “Gero erronka izan da hori guztia laburbiltzea hain denbora gutxian”. Urbietak azaldu duenez, telesailari “pertsonaien emozioetatik helduko” diote. Gaineratu duenez, “argi dago hau injustizia handi bat izan dela. Guk gehien bat pertsonetan oinarritzen gara. Nola bizi izan duten beraiek auzi hau; zer sentitu izan duten. Iruditzen zaigu garrantzitsua dela berriro gerta ez dadin”.\nZuzendariak azaldu duenez, protagonistekin harremanak izan dituzte. “Proiektua eskatu zigutenean, lehenengo ahalik eta gehien dokumentatu ginen. Eta hortik aurrera, gazteekin elkarrizketatu ginen”. Ez guztiekin, garai hartan Adur, Oihan, Jokin, Jonan eta Julen kartzelan zeudelako. “Kasu horietan haien gurasoekin hitz egin genuen. Gero izan dugu aukera Adur, Oihan eta Jokinekin hitz egiteko; baina Jonanekin eta Julenekin ez”. Haiekin eta gurasoekin izandako elkarrizketak hartu dituzte oinarri gisa.\nAltsasuko auziak aurki lau urte beteko ditu. Baina telesailak aurreneko biak besterik ez ditu jasoko. “2018ko epaiketarekin bukatzen da. Beraz, telesailak ez du akabera zoriontsurik izanen, zigortu egin zituzten eta bukaera ez da oso zoriontsua”.\nUrbietak azaldu duenez, “oso telesail konplexua da pertsonaia asko dituelako. Gazteak dira protagonistak. Gurasoak ere badaude. Herria ere badago, guardia civilak, Espainiako boterea, epaileak, abokatuak… Eta figurazio aldetik masiboa da, herriaren erantzuna oso handia izan zelako. Kaleak betetzeko jende asko behar dugu”. Gaineratu duenez, “oso konplexua da kontatu duguna”. Obra koral horretan hainbat aktorek parte hartuko dute. Zuzendariak ez digu izenik eman nahi izan eta horren ordez jolasa proposatu du: aktoreak herrian ikustean pentsa dezatela zein pertsonaia jokatu dezakeen.\nGrabazioa astelehenean hasi zen eta lastailaren 23an despedituko da. Gure etxea eraikina, gimnasioa, hilerria, pisu bat… Lantaldeak lokalizazio horietan grabatu du aste honetan. Bost astetan ariko dira grabatzen eta telesail gehiena Altsasun bertan grabatuko dute. “Garrantzitsua iruditzen zaigu lokalizazio errealak izatea”. Altsasuko auziko gertaerak eguneko edozein ordutan izan ziren eta horrek grabazioari ere konplexutasuna gehitu diola esan du zuzendariak: “gau eta egunsenti asko dauzkagu, ilunabarrak… Gure lan ordutegia ez da zortzi ordutakoa izanen. Nahiko eroak dira gureak”.\nCOVID-19 garaian grabatzea ere erronka izanen dela aipatuta, zuzendariak esan duenez, “horrekin ahaztuta nago. Hainbeste erronka ditugu! COVIDa ekuazioan sartzen badugu, agian ez nuke lorik eginen”. Osasun agintariek emandako neurriak beteko dituzte grabazioak irauten duen bitartean, “eta espero dezagun inolako konplikaziorik ez izatea”.\nLantaldeak grabatzeko denbora gutxi izanen du. Baina irudiak muntatzeko ere “apenas izanen dugu denbora”. Urbietak jakinarazi digunez, ETB1ek aurten eman nahi du. Abenduaren 7an, astelehenean, mustuko litzateke telesaila. Hurrengo hiru astelehenetan emanen lituzkete gainontzeko atalak, abenduaren 14an, 21ean eta 28an. Telesaila ETBren eta TV3ren arteko ekoizpena da eta telesaila Katalunian ere ikusiko dute. “Guri gustatuko litzaiguke ahalik eta toki gehienetan erakustea, ahalik eta jende gehienak historia hau ezagutu dezan”.


Urriaren 5etik 7ra egingo dute Aiaraldeko Gazte Asanbladen martxa - Aiaraldea.eus\nTxabi Alvarado Bañares 2018-09-20 22:09 Jendartea Aiaraldea\nAiaraldeko gazte asanbladen martxa egingo dute urriaren 5etik 7ra. Orozkoko, Urduñako, Amurrioko, Aretako eta Laudioko gazte asanbladek antolatu dute egitasmoa, eskualdeko gazteen arteko "saretzea, elkar ezagutza, eztabaidak, hausnarketa eta gozamena" sustatzeko.\nGazte orori irekia\nEskualdeko gazte orori luzatu diote martxan parte hartzeko gonbita. “Inguruko gazteek bizi dituzten borroka, ezinegonak eta ametsak, kezka eta nahiak ezagutu eta norberarenak konpartitu nahi ditugu”, azaldu dute ekimena aurkezteko eginiko agerraldian.\nHiru eguneko egitaraua\nOrozko, Areta eta Laudiotik igaroko da martxa. Egitarau oparoa prestatu dute gazte asanbladek. Eskualdeko talde feministen hitzaldia, belaunaldi zaharren mahai-ingurua, kontzertua, herri bazkariak eta beste hainbat ekintza egongo dira.


Nesken artean | Kontaizu\nAmets naiz, sarri jarraitzen dut zure txoko hau, eta azkenean erabaki dut nire nahasmena zeuri luzatzea. 16 urte ditut. Orain arte ez dut bikotekiderik izan, eta inoiz enrollatu izan naiz mutil batekin edo bestekin. Ez dira izan rollo serioak, eta egia esateko urrunegi ere ez naiz heldu, ez dakit zergatik. Baina orain dela gutxi ikastolara neska berri bat heldu da, eta uste dut maitemintzen nabilela.\nEstu eta larri nabil, ez dakit berak zer pentsatzen duen, gela berean gaude eta lagunak izaten ahalegintzen naiz...Ez diot inori esan, nire lagunek flipau egingo zuten...ni ere zuhurtz eginda nago...Ez dakit zer egin..\nMila esker zure zalantzak gurekin konpartitzearren. Ez da bat ere erraza gure barreneko borroka entzutea, eta are gutxiago ulertzea.\nTeoriak, telebistak,liburuak, lagunek, hezitzaileek... sarri esaten digute gure bizitzaren zehar edozein momentutan sentituko dugula nonorenganako erakarpena, maitemina, desioa .... Esan esaten digute, neskak edota mutilak izango direla jomuga...Eta jakin badakigu. Baina sarri gure sexu bereko bat ez da egoten gure burutazioen “kiniela horietan” , lagunen artean hitz egiten da, baina ez dugu alboan izaten neskeen bikoteak. Buruak jakin badaki, baina gure esperientzian ez bada horrelakorik izan , bapatean agertzen denean , zelan ez gaitu nahastuko ba!\nBaina gure senak, barrenak, sabelak, bihotzak, haragiak, azalak ...berba egiten digu. Eta ozen ekartzen digu gure bihotzen taupaden ohiartzuna, gure egonezinaren urduritasuna, gure algara inuzentearen poza, gure aluaren umeltasuna, gure berba eskasiaren berbaldi traketsa, gure zalantzen berri ...\nOrduan badakigu, orduan jakin badakigu erakartzen nauela, bera desiatzen dudala, bere laguna izatea gura dudala ,bere alboan nahi dudala, gustatzen zaidala, maitatzen hasi dudala ....Nor ?,eta bera...eta bera... neska bat da...Ta orduan egonezinaren sentsazio itogarria argudiotekara eramaten dut...Nire burura. Eta nire buruak ezin du argudiatu, berak badaki gerta zitekeela. Baina berriro ere nahastu egiten da beldurra lotsarekin. Bizitzen nabilenari azalpena bilatzeko, sentitzen dudana kolokatzeko, nire hurrengo pausuak kontrolatzeko ... Eta ezin...borroka amaigabea, ezin delako horren kontra jo.\nBizitzen duguna da bizi behar duguna. Horrek dakirzkidan sentimendu, emozio, burutazio kudeatzen ikasi egingo dugu, bizitzen gabiltzan bitartean aberastuko naiz. Ongi etorriak kolore anitzetako errealitatera. Maitasunaren, desioaren, bildurren, lotsen eta ezjakintasun mundua denontzat da berdin, gazi-gozoa den esperientzi zoragarri bat da eta.\nSeguru nago zure barrenari kasu eginez gero bilatuko duzula bidea. Zailena da norberaren buruari baimena ematea sentitzen dabilena sentitzeko...Bazabiltza bera ezagutzen, berari erakusten non zauden, zuk estimatzen duzun unean esango diozu (gura izanez gero) zure sentimentuak zeintzuk diren.\nBidai honetan lagunminak oso garrantzitsuak dira, barrenak uzteko, beldurrak baretzeko, zure prozesuan laguntzeko ... Senitartekoak ere hor daude, batzuekin errazago egingo duzu berba beste batzuekin baino, aprobetxatu konfiantza daukazunarekin, edo behar izana duzunarekin zure barrena askatzeko. Konpartitzeak askatzen gaitu, idartzen gaitu, laguntzen gaitu. Gainera gehienetan asko ere zabalagoak dira pentsatzen duguna baino. Nahiz eta hasieran “flipeu”. Zeu be flipetan zabiltza...\nSaiatu maitakorra izaten sentitzen duzunarekin, gero eta zabalagoa izaten zure buruarekin...errazago izango da zaren moduan azaltzea, eta ingurukoek ere onartzea. Egia esan, egun, nahiko onartuta dago neska bik edo mutil bik bikoteak osatzea, gero eta ageriagoa da. Baina batzuetan ez da erraza, iguel batzuei kostatu zaie. Norberari ere..., geure buruarekin bat egitea asko kostatzen zaigu. Halan da be esan beharra dago badaudela oraindik ere horrelako harremanak begi onez ikuste ez dutenak . Baina arazoa eurena da, ez zeurea!!\nGozatu bidaia, aukera paregabea duzu zutaz gehiago ikasteko, neska zoragarriak ezagutzeko eta desioaren itsasoan murgiltzeko.\n2017, Martxoa 28


Altxa burua eta mugitu ipurdia | Bizigiro | Berria\nPandemiak gizaki hobeak egingo gaitu, esaten zuten. Batek baino gehiagok —krisi existentzialetan galtzeko pribilegioa-edo izan dugunok— adierazi genuen itxialdiak begiak zabaldu zizkigula: kolpetik ohartu ginela gelditzeko eta lasaiago bizitzeko genuen premiaz; munduaren erritmo gehiegizkoaz; elkar zaintzearen garrantziaz; erabakiak atzeratzearen zentzugabetasunaz. Deskubritu genituen afizio eta ilusio berriak: postregintza, yoga, xakea. Eta gehiago edo gutxiago, denok besarkatu genuen abesti, talde edo musika molde berri bat —aspermenez edo liluraz—, etengabe entzun genuena nota bakoitza gogoan iltzatu arte.\nMusukoak jantzita jarraitzen dugulako ez balitz, amets arraro bat izan dela lirudike. Horregatik, eta badelako orduko bizipen pertsonalak bilduz kontakizun zabalago bat osatzen ari den telebista saio bat: Hamaika telebistaren Altxa burua. Reyes Ilintxeta kazetaria du aurkezle, eta Nafarroako gizartearen ertz hainbati pandemiak nola eragin dion ari da aztertzen. Ausarta da apustua: asko lehenbailehen ahaztu eta lehengora —edo antzeko zerbaitera— itzultzeko presaz gauden bitartean, haiek bi urte aldrebes hauei begira jarri gaituzte.\nPandemiaren soinu banda izenburua daraman atalari egin diot kosk, eta ezagutzen nautenak ez dira harrituko batere. Urte eta erdi honetan gehien entzun ditudan bi musika taldeetako kideak agertzen baitira bertan: Ibil Bediko Amets Aranguren eta Ibai Osinaga; eta Chill Mafiako Ben?at Rodrigo, Julen Goldarazena eta Irene Cervantes. Bostak bat datoz aurreneko ondorioan; modu batera edo bestera, beren proiektuei mesede egin die pandemiak: denbora gehiago izan dute abestiak sortzeko, eta, horrez gain, antzeman dute publikoa berritasunerako gogoz zegoela. Gosez, adi, alegia.\nBerehala ohartu naiz, orain artean arretarik eskaini ez banion ere: pandemia hasi baino lehen, ez (ge)nituen Ibil Bedi ez Chill Mafia ezagutzen. Orain gutxi arte, ez genekien zer zen Laba. Itxialdia gertatu aurretik, aspaldi ez (ge)nuen burua altxa eta jakin-minezko begirada Nafarroan edo Irun?ean jarri.\nPandemiak ez gaitu gizaki hobeak egin. Presaka bizi gara berriro, eta arroz esnearen errezeta ahaztu zitzaigun aspaldi. Baina Ibil Bedi, Chill Mafia edo Tatxers bezalako taldeak ezagutzen ditugu orain.


Festive500#5 – Eguraldi onaren bila; gauez irteera frustrazioaren eta eromenaren ertzean – Patxirrindulari\nJasaten hari ginen eguraldi txarraren ondorioz pare bat egun bizikleta ukitu gabe pasa ostean, Gipuzkoako herri guztietatik pasatzeko nire helburua lortzeko esperantzak itzaliz zihoazen. Eguraldi aurreikuspenek egunean zehar hotza eta euria egingo zuela eta iluntzean atertzera egingo zuela iragartzen zuten. Urteko azken egunerako, berriz, eguerdi aldera euria itzuliko zela iragarri zuten.\nPanorama ezkor honekin, zenbait ideia “zoro” hasi ziren nire buruan borborka. Gauean zehar ateri eutsiko zion, beraz, zergatik ez gauez ibili bizikletan? Baina ez, ezin zen, etxeratze agindua zegoen indarrean. Ongi, baina halere, gaueko zenbait ordu aprobetxatu nitzakeen gauez ibiltzeko.\nHonelako ideiak buruan nituela, helburua lortzea zaila zela pentsatu nuen, baina egin ezin nuena saiatu gabe geratze zela erabaki nuen. Era honetan, goizez lan egin ondoren, lehengusuari gauez segurtasunez ibili ahal izateko zenbait material eskatu eta arratsaldeko azken orduan bizikletan atera nintzen lanbropean.\nAzken eguneko ibilbidea errazteko gakoak izan zitezkeen herri batzuetatik pasaz zenbait kilometro egin ahal izan nituen, honela nire helbururantz zertxobait gerturatzen ari nintzenaren esperantzan. Ibarrean behera jaitsi nintzen Alegiarantz, bertan eskuinerantz egin eta beste ibar batean gora Amezketara iritsiaz. Haran berdinetik jaitsi ondoren, Altzora igo nintzen, non gauez egin zitzaidan, eta Nafarroara sartzen den ibarrean gora jarraitu nuen Lizartzan ezkerreruntz egin eta Orexara igoaz. Azkenik, Albizturrera igo nintzen Tolosatik pasa ondoren, eta ibarrean gora etxeruntz igoz amaitu nuen, aurrez, berriro Tolosara jaitsi ostean.\n3 orduko ibilbidea egin nuen, 87 kilometro eta 950 metroko desnibel positiboduna, 15 herri pasaz 2,3ºC-ko batez besteko tenperaturaz.\nPasaturiko herriak: Albiztur, Alegia, Altzo, Amezketa, Beasain, Ikaztegieta, Idiazabal, Itsasondo, Legorreta, Leaburu, Lizartza, Olaberria, Orexa, Ordizia eta Tolosa.


KLÄMMIG Eskuoihal txikia, berdea/zuria, 3 pack - IKEA\nKLÄMMIG Eskuoihal txikia\nPrezioak 31.08.22 arte balio du\nKLÄMMIG Eskuoihal txikia, berdea/zuria,\nPrezio baliozkoa 29.04.22 - 31.08.22 Outlet\n2€/ 3 pack\nAurreko prezioa3€/ 3 pack\nEntregaren erabilgarritasuna egiaztatu\nIrudiak salto egin\nXurgatzeko gaitasun handia duen % 100 kotoizko eskuoihala, bikaina da bainugelarako, pixoihalak aldatzeko edo bizkarra babesteko, haurtxoak jan ostean. Eramazu beti zurekin poltsan edo jakan.\nEskuoihal txikiak arropa-garbigailuan garbi daitezke eta behin eta berriro erabili. Gainera, ez du azalarentzat edo umeen osasunarentzat kaltegarria den substantziarik. Zure umea eta ingurumena errespetatzen dituen aukera.\nErrazki belarri atzean garbi dezakezu eta washcloths-ak bai mehe bai suabe direnez gero guztian beste azal txiki batzuek tolesten du.\nEskuoihal txiki leun bat baino ez da behar belaun zikinak garbitzeko, jan ondoren zikindutako eskuak garbitzeko edo pixoihala aldatzean tolesturatxo guztiak ondo-ondo garbitzeko.\nGarbi mantentzeko erraza; garbitu garbigailuan, 60°C-tan.\nUkitzeko leunak direnez, umeekin erabil daitezke, baita makillajea kentzeko ere.\nOna da jakitea\nGarbitu garbigailuan, gehienez ere 60°C-tan, programa arruntean.\nLehortu lehorgailuan, tenperatura arruntean (gehienez ere 80 ºC-tan).\nGehienez ere 200 °C-tan lisatu.\nProduktu honek daukan kotoia ur gutxiagorekin eta ongarri eta pestizida kimiko gutxiagorekin hazi da, eta nekazariek irabazi-marjina altuagoa jaso dute. Horrela, gure ingurumen-inpaktua murrizten dugu.\nIKEA taldeak kloroarekin egindako produktu zuritzaileen erabilera debekatu du ehunen eta paperezko produktuen ekoizpenean, horrelako substantziek eragin negatiboa baitute ingurunean.\nProduktu hau egiteko material berriztagarria (hala nola kotoia) erabiltzen dugunez, ez dugu material fosilik ezta mugaturik baliatzen.\nIKEA taldeak arau zorrotzak ditu bere produktuetan ftalatoen erabiltzeari lotuta; hori dela eta, halakoak debekatu ditu haurrentzako produktuetan eta elikagaiekin kontaktuan egongo diren produktuetan.\n1996. urtetik, IKEA taldeak ez du tindu kaltegarririk erabiltzen ehunezko eta larruzko produktuen fabrikazioan, hala nola, koloragarri azoikoak.\nLuzera: 30 cm\nZabalera: 30 cm\nPakete-kopurua: 3 pack\nEskuoihal txikiaArtikulu kopurua704.128.37\nZabalera: 13 cm\nLuzera: 16 cm\nPisua: 0.06 kg\nJasangarritasunaPeople and planet\nEnergia eta baliabideak\nAurreztu eskuoihal hezeetan\nLaster jakingo du zein baliagarriak diren oihal leun horiek janaria garbitzeko, pixoihalak aldatzeko edo sudur-tantak egiteko erabiltzeko. Eskura edukitzeko primeran, etxean eta bidaietan - Garbigailuan bota eta behin eta berriz erabili besterik ez du egin behar -. Zer toailatxo heze egin dezake honek? Ehuna laborantza iraunkorreko kotoiz egina dago, xurgatzeko gaitasun ona du, eta ez du semearen azala edo osasuna kaltetu dezakeen substantzia kaltegarririk. Semearentzat eta gure inguruarentzat aukera segurua.


Donostiako Sustapena - Fomento de San Sebastián - DonostiaEkin jardunaldiaren, Donostiako ekintzailearen egunaren, beste edizio bat\nHome Gaurkotasun-albisteak Berriak DonostiaEkin jardunaldiaren, Donostiako ekintzailearen egunaren, beste edizio bat\n(Mikel Pérez, Developair Technologies, Zedanur Tosun, Immersia Data Visualization, eta Iñigo Olaizola, Donostiako Sustapenaren berrikuntzaren arduraduna)\nEkonomia Bultzatzeko zinegotzitzak, Donostia Sustapenaren bidez, DonostiaEkin jardunaldiaren beste edizio bat egin du gaur, abenduaren 13an. Jardunaldi hau ekintzailetzari buruzkoa da, eta bereziki antolatzen da hirian ekintzaile eta erakunde askok garatzen duten balioa eta ekimena aitortzeko. Kursaalen egin den ekitaldian, EKIN+ 2019 Enpresa Onenaren Saria eman zaio Developair Technologies SLUri, datuak modu seguruan kudeatzeko adimen artifiziala erabiltzen duen enpresari. Ekitaldian 300 pertsona inguru izan dira, eta mahai inguru bat egin da Donostia talentu ekintzailearen gune izateari buruzkoa; halaber, ekintzailetzako hainbat adituk hitzaldiak eman dituzte.\nEkonomia Bultzatzeko zinegotzi Ernesto Gascok hau adierazi du: "DonostiaEkin jardunaldiaren edizio honetan, gure helburua da, jarduera bat hasten duten donostiarren harrobi oparo horretatik sortu den urteko Ekin+ enpresa proiektu onena saritzeaz gain, enpresa ekimen berriak sortu eta estimulatzeko gune bat eskaintzea, gure hirian jada errealitate bat diren proiektu berritzaileen bidez".\nDonostiaEkin ekimena urteak aurrera egin ahala sendotu egin da, urtean zehar beren ideiak sustatzeko eta proiektuei ekiteko Sustapenaren laguntza jasotzen duten pertsona guztiak Sustapen Sozietateak berak saritzeko abagune gisa. Xedea da proiektu horiek ikusgai bihurtzea, publizitatea ematea eta publikoarekin harremanetan jartzeko tokiak lortzea; horrela, aldi berean, beren negozio proposamenak egiazta ditzakete.\nJardunaldia 09:00etan hasi da Kursaalean Donostia Sustapeneko kudeatzaile Euken Seséren hitzaldiarekin, eta Donostiak ekintzailetzaren alde egiten duen apustuaren puntu nagusiak azaldu ditu. Ondoren, Rosa Mongeren hitzaldia izan da, 'Zer egiten du zu bezalako neska batek horrelako enpresa batean?' izenburuarekin. Gero mahai inguru bat egin da, hiria talentu ekintzailearen gune izateari buruzkoa. Bertan, parte hartu du Austriako Polyola enpresako ordezkari batek (enpresa proiektua abian jarri nahi duten pertsonentzako Donostiako Sustapenaren Egonaldiak programaren onuradunak izan dira), baita 2019ko Explorer Donostia programaren enpresa irabazle Ondare enpresaren ordezkari batek ere.\nEKIN+ 2019 Enpresa Proiektu Onenaren Saria Developair Technologies SLU enpresak jaso du. Eredu matematiko konplexuak garatzen dituen enpresa da, eta adimen artifiziala erabiltzen du industria instalazioetan datuak segurtasunez hartzeko eta kudeatzeko. Sistema horiek motorretan txertatzen dira, eta, besteak beste, garraioa, energia, sektore aeroespaziala, osasuna edo industria sektoreetan aplikatzen dira. Saria 2.000 eurokoa da.\nJardunaldiaren barruan, proiektuen defentsa egiteko moduari buruzko erakustaldi bat ere egin zen epaimahaikide hauen aurrean: Caixabankeko Fernando Rodriguez Bergareche, Innotaxeko Amaia Legorburu eta KaneCode-ren sortzaile Raúl Martín. Immersia Data Visualization izan da aurkezpen hoberena irabazlea.\nAzken urteotan, DonostiaUP! Planaren bidez, Donostiako Sustapenak ekintzaileei laguntzeko ahaleginak areagotu ditu, ehunka enpresa sortzen eta pertsonen trebakuntza hobetzen lagundu duten laguntzak eta zerbitzuak modu egonkorrean mantendu baititu, baina baita ideiak lotzeko eta proiektuak bizkortzeko balio duten programa berritzaile berriak sortuz ere, berrikuntzarako eta etorkizuneko sektoreetarako orientazioa indartuz eta, azken batean, apustua osotasunean eginez, Donostiako potentzial ekintzaile guztiari irtenbidea eman nahi baitzaio. Azken hamabost urteetan, Donostiako Sustapenak 14.000 ekintzaileri baino gehiagori eman die arreta, eta 4.000 enpresa baino gehiago sortzen lagundu du. Proiektu berritzaileen kopurua bikoiztu egin da azken urteetan, eta iaz proiektu ekintzaile berrien % 54 emakumeek sustatu zituzten. Gainera, lagundutako enpresa berrien % 80k baino gehiagok irekita jarraitzen du hiru urte geroago.\nGazteen aldeko apustuak ere leku nabarmena du zeren ekimen, ekitaldi eta programa espezifikoak egiten dira, sentsibilizazioa, prestakuntza eta gazte ekintzaileei lehen urratsak ematen laguntzeko aukera ematen dutenak.\nOro har, ekintzailetzaren aldeko apusturako 2019an 800.000 euro inguruko inbertsioa egin da, eta zenbateko hori Sustapenak hainbat lan ildotan egituratzen du.\nPrograma Ekin+: start ups berritzaileak bizkortzeko prozesu bat eskaintzen du, non proiektuek hazteko zerbitzuak eta laguntzak jasotzen dituzten. Hamar hilabetean zehar, EKIN+ programak eskaintzen ditu, esaterako, aholkularitza espezializatua adituen eskutik baterako zuzendaritza gauzatzeko, laguntza ekonomikoa, coworking espazioak eta DonostiaINN laguntzetarako sarbidea, baita Sustapenaren eta Elkargi S.G.R. sozietatearen artean partekatutako Abalen Funtsarako sarbidea ere.\nEKIN+ programan sar daitezkeen enpresa proiektu berritzaileek, baldin eta aldez aurretik heltzeko prozesua behar badute, Inkubagailua zerbitzura jo dezakete. Zerbitzu horretan, hainbat gaitako espezialistek hazten eta EKIN+ proiektu bihurtzen lagunduko diete.\nExplorer ekintzailetza programa: Donostia Sustapenak, programa honen Donostiako zentro ofiziala denez, ekintzailetzaren arloan ideia berritzaileak dituzten Donostiako gazteekin lan egiten du. Bost hilabetez laguntza, prestakuntza eta aholkularitza eskaintzen ditu, oinarri teknologikoko ideietan oinarritutako negozio planak egiteko. Aurreko sei edizioetan, ehun gazte ekintzailek baino gehiagok parte hartu dute Donostian. Prestakuntza eta laguntza prozesua amaitu ondoren, Donostiako ekintzailerik onenak Silicon Valleyra joateko bidaia irabazten du, eta, bertan, finantzaketa foroetan parte hartu ahal izango du, nazioarteko harremanak izan ditzake, etab.\nPop Up Commerce (PUC): tokiko merkataritzan ezar daitezkeen ideia berritzaileak garatzeko baterako sorkuntzako programa bat da. Zortzi asteko prestakuntza eskaintzen du, eta horietan banakako tutoretza, talde lana eta Open Commerce jardunaldiak konbinatzen dira. Egonaldi horietan, hiriko erreferentziako negozioen ekintzailetza eta berrikuntza esperientziak ezagutzen dira.\nPrograma horiez gain, Donostiako Sustapenak, ekintzaileei arreta emateko zerbitzu orokorraren bidez, 700 pertsona baino gehiagori ematen die arreta urtero, negozio ideiak garatzen laguntzeko, eta prestakuntza espezifikoa eta aholkularitza pertsonalizatua eskaintzen die enpresa planak egiteko eta jarduera ekonomikoetan alta emateko.\nEkintzailetzari eta proiektu berritzaileei emandako laguntza osatzeko, 250 enpresa berrik baino gehiagok urtero jasotzen dituzten enpresak sortzeko diru laguntzak eta DonostiaINN laguntzen barruan proiektu berritzaileak sendotzeko laguntzak ematen dira.


Nola euskaratu zure iPhonea\nZure Hatz Marka Euskaraz kanpainarekin bat eginez, tutorial bat jarraian, nola euskaratu dezakezun zure iPhonea. Batetik, albiste txar bat, Apple etxeak ez du euskaratu nahi bere iOS sistema eragilea, iPhoneetan dabilena. Hala ere, funtzio batzuetarako hizkuntza bat hobesten duzula markatu dezakezu, eta hor euskara agertzen da. Horrek baditu onura batzuk eta jarraian azalduko dizugu nola egin euskaratze partzial hori.\nHizkuntza parametroetan euskara hobetsiz gero, iPhoneak orokorki erdaraz jarraituko du, baina datak eta parametro solte batzuk euskaraz agertuko zaizkizu pantailan. Baina interesgarriena da aplikazio batzuk irekitzean, euskara lehenetsita edukiz gero, euskaraz agertu zaizkizula, adibidez Youtube aplikazioa.\nEra berean, euskarazko hobespenarekin Safari edo beste nabigatzaileekin webgune euskaldun ondo egokituak bisitatzean, lehen hitza euskaraz emango dizute webgune horiek.\nOrduan, nola egin euskara horrela hobesteko iPhonea? Ezarpenak ukituz:\nGaztelaniatik abiatuta: Ajustes > General > Idioma y Región > Otros idiomas > euskera bilatu > eta lehenetsi\nFrantsesetik abiatuta: Réglages > Général > Langue et région > Ajouter une langue > Euskara\nAzalpen hauek, bideotutorial gisa, Aitziber Garmendiaren iPhonearen eskutik:\nEsan bezala, honek ez du iPhone bat osoki euskaratzen, baina elementu batzuk bai. Irudi honetan, azaleko irudi bat non data euskaraz agertzen den, eta Youtube aplikazioaren pantaila bat, euskaraz txukun.\nEusko Jaurlaritzak Zure Hatz Marka Euskaraz kanpaina sustatzen hasi da aste honetan, mugikorretan sistema euskaratu dezagun. Bideotutorialak prestatu dituzte nola euskaratu modelo erabilienak, eta lehiaketa bat ere bai, TikTok eta Instagram bidezkoa, #EginEragin izenekoa.\nBideoak 15 segundo eta 60 segundo bitartean iraun dezake. Bi sari emango dira, plataforma/lehiaketa bakoitzeko bat, Xiaomi Mi 101T 5G telefonoak.\nGaia: euskarazko teknologia mugikorra... kanpainaren zioa bera, telefonoak nola euskaratu daitezkeen, horren inguruko piezak.\nParte-hartzaileek Tik-Tok eta Instagrameko gozatu_sarean_euskaraz profilak jarraitu beharko dituzte.\nGainerakoan... tira, hobeto Android telefonoak, askoz ere euskaragarriagoak.\nthanks for this! bathroom


UPNA - Berriak - “Espainiako ereduak gaitasun eskasa du zainketa-beharrak dituzten adineko pertsonei laguntza emateko”\n“Espainiako ereduak gaitasun eskasa...\n“Espainiako ereduak gaitasun eskasa du zainketa-beharrak dituzten adineko pertsonei laguntza emateko”\nNUPeko ikertzaileek artikulu batean aztertzen dute mendekotasuna duten adinekoek zainketa formalak eta informalak jasotzeko duten aukera-desberdintasuna\nBegoña Pérez Eransus, Lucía Martínez Virto eta Víctor Sánchez Salmerón Nafarroako Unibertsitate Publikoko Soziologiako eta Gizarte Laneko Saileko ikertzaileek Espainian iraupen luzeko zainketen arloan dagoen beharra aztertu eta Europako beste dozena bat herrialderekin alderatu dute. Ikerketaren izenburua “El modelo español de cuidados de larga duración ante el desafío de la desigualdad” da, eta "Prisma Social" aldizkariaren monografiko batean argitaratu dute. Ikerketak honako hau ondorioztatzen du, besteak beste: “Espainiako ereduak gaitasun eskasa du zainketa-beharrak dituzten adineko pertsonei laguntza emateko”.\nEzkerretik eskuinera, Lucía Martínez Virto, Víctor Sánchez Salmerón eta Begoña Pérez Eransus, ikerketaren egileak\nEspainiaren kasuan, hurrengo 30 urteetan 65 urtetik gorako biztanleen kopurua % 13,2 areagotuko dela uste du Europako Estatistika Bulegoak (2019), eta 80 urtetik gorakoena, berriz, % 6. Horren ondorioz, Espainiako adineko pertsonen mendekotasun-ratioa Europako batezbestekoa baino % 9,4 handiagoa izango da.\n“Eskandinaviako herrialdeak aitzindariak izan ziren —ikertzaileek adierazi dutenez— pertsonen arreta-ereduak bilatzen ez ezik, zahartzea bera enplegurako eta hazkunde ekonomikorako aukera gisa ikusten ere”. Zainketen kudeaketaren, pertsonen autonomiaren eta mendekotasunari arreta ekonomikoa ematearen ikuspegi hori ere indarra hartzen ari da Europako Batasunaren gomendioetan.\nZainketei dagokienez, zaintza formalez hitz egiten da, norberaren zaintzarako (oheratzea/jaikitzea, janztea, garbitzea/dutxatzea), etxeko lanak egiteko edo janaria jasotzeko etxean hartzen diren zerbitzu profesionalei edo ordainduei buruz aritzeko; eta zainketa informalez, etxean bizi ez den senitarteko, lagun edo bizilagunen batek egiten dituenean.\nZainketekin lotutako enplegu gutxi\nEspainian, sektore horretan sortutako enplegua (% 6) Europako beste herrialde batzuetakoa baino askoz txikiagoa da (% 8 Frantzian edo % 12 Eskandinaviako herrialdeetan). Zainketei lotutako enplegu-bolumen horren barruan, erdia baino gehiago etxeko laguntza gisa sortutako enplegua da. Baina, ikerketan adierazten denez, “Espainian etxeko enpleguaren kategoria horren barruan sartzen diren zainketa mota batzuk egoitza-zerbitzuen edo zerbitzu komunitarioen hornitzaileek egiten dituzte modu kualifikatuan beste herrialde batzuetan, eta, beraz, enplegu-hobi hori urrun dago beste herrialde batzuetatik kopuru aldetik ez ezik, kualitatiboki ere”. Horren ondorioz, “Espainiako biztanle gehienek egoitza-zerbitzu garestiak edo etxera etortzen diren langileak kontratatu ohi dituzte”.\nGrafikoa. 65 urtetik gorako herritarrak, zainketa-behar ertain-altukoak eta jasotako zainketa mota, herrialdeka.\nEspainian, erdi mailako diru-sarrerak dituztenek baino proportzio handiagoan jasotzen dituzte diru-sarrera txikiak dituzten populazio-sektoreek etxeko zaintzako baliabide formalak, zainketa-sistema publikoaren izaera fokalizatua dela eta. Bestalde, baliabide ekonomiko handiak dituzten populazio-sektoreek maila apalagoko beste batzuek baino neurri handiagoan jaso ditzakete zainketa formalak, gaitasun handiagoa baitute merkatu pribatuko zainketa-zerbitzuak eskatzeko. “Horren ondorioz, litekeena da laguntza informalak sarriago izatea diru-sarrera txikiagoko sektoreetan, etxe horiek zainketa-intentsitate handiagoz hornitzeko estrategia gisa”.\nParadoxikoki, ikertzaileek uste dute oraindik ere zainketa-behar asko daudela erantzunik gabe diru-sarreren maila guztietan, baina batez ere erdi mailako diru-sarrerak dituzten etxeetan, zainketa publikoen sistemaren hautagarritasun-irizpideak gainditzen baitituzte, eta ez baitute behar adinako gaitasun ekonomikorik merkatu pribatuan eskuratzeko. Hala, “Espainian, iraupen luzeko zainketa-sistema urrun dago babesaren arloan aurreratuenak diren inguruko herrialdeetatik; izan ere, herrialde horietan zainketa-sistema unibertsalak itxura batera eskuragarriagoak dira baliabide gutxien dituzten sektoreentzat”.\nEuropa mailako konparazioa\nIkerketa horren oinarria Europako Osasuna, Zahartzea eta Erretiroa izeneko inkesta da (SHARE, ingelesezko siglak). Inkesta horrek 50 urtetik gorako populazioari buruzko informazioa biltzen du Europako Batasuneko 27 herrialdeetan eta Israelen. Zehazki, 2020ko ekainean argitaratutako datuak erabili dira (76.520 elkarrizketaren emaitzak, 2017an egindakoak), eta Espainia, Austria, Alemania, Suedia, Italia, Frantzia, Danimarka, Grezia, Belgika, Portugal, Luxenburgo eta Finlandiaren arteko konparazioa egin da, hau da, 24.159 kasurena.\nDatu horien arabera, zenbait herrialdek, hala nola Frantziak (% 67,7), Belgikak (% 65,1), Danimarkak (% 65,1) eta Suediak (% 60,4), laguntza formala ematen diete eguneroko jarduera oinarrizkoak eta instrumentalak egiteko muga handiak dituzten hamar pertsonatik seiri gutxienez. Espainian baino 20 puntu gehiago da hori; izan ere, hamar pertsonatik lauk erabiltzen dituzte horrelako zainketak Espainian.\nGainera, Espainian, muga handiak dituzten 65 urtetik gorako pertsonen % 43,7k ez dute inolako arretarik jasotzen (antzeko ehunekoak daude Grezian (% 41,9) eta Italian (% 45,6); beste % 15,5ek, berriz, etxean bizi ez den bizikide edo ahaide baten laguntza jasotzen dute.\nBestalde, Espainian iraupen luzeko zainketa-sistemarako sarbidea inguruko herrialde aurreratuen azpitik dago biztanle guztientzat, haien diru-sarreren maila edozein dela ere. Alemanian, Frantzian edo Belgikan baliabide ekonomiko gutxien dituzten sektoreei laguntza gehiago ematen zaie, eta, diru-sarrerak handitu ahala, behera egiten du laguntza kopuruak; Espainian, berriz, “laguntza formalak ez dira hain ohikoak diru-sarrera ertain-txikiak dituzten etxeetan”.\nAzkenik, ikerketak dioenez, “Zainketen sektorean lanpostuak sortzeari dagokionez, Espainia urrun dago oraindik inguruko beste herrialde batzuetatik”, eta “nahiz eta Espainian familiei zeregin garrantzitsua eman zaien zainketetan, laguntza mota hori askotan ez da gauzatzen”.


Deporreko atletak Donostiako Nazioarteko LV. Krosean | Atletismo Batzordea – Comisión de Atletismo\n← LXVII JUAN MUGERZAren (Elgoibar) oroimenezko krossean Deporreko 12 atleta\nEibartarrak pista estaliko Gipuzkoako txapelketa nagusian →\nZirkuito astuna benetan Zubieta auzoko hipodromoan, ez zen erreza korrika egitea, baina egia esan horrela da krossa; zenbat eta lapats handiagoa izan gehiago disfrutatzen dugu, gutxienez begira gaudenok.\nEibarko Klub Deportiboko 12 ordezkari izan ditugu, Donostiako krosean. Hamabi horietatik 8 eskolarteko kategorietan; lau alebin nesketan (Maider Diez, Malen Illarramendi, Ainhoa Martinez eta Maialen Martinez); 2 alebin mutiletan (Julen Teran eta Eneko Gisasola), maila honetan Julenek berriz ere aurreko muturrean egon da eta azken sprinean 5. sartzea lortu du; infantil mutiletan (Txomin Osoro eta Ander Gisasola), punta-puntan ibili ez badira ere Txominek 13. postua lortu du.\nFederatu kategorietan 4 ordezkari baino ez ditugu izan, denak mutilak. Ibrahim El Moussaouik 7. bukatu du kadete kategorian. Asier Selas jubeniletan, Jonan Rodriguez Seniorretan eta Juan Jose Malvar Beteranoetan izan dira gure beste ordezkariak\nGaurkoarekin Gipuzkoako krosak bukatu dira eta hemendik aurrera pistan murgiltzen hasiko dira Deportiboko atletak; maila honetan krosean baino ordezkaritza zabalagoa izango da. Zorionak eta jarraitu horrela aurten krosetan parte hartu duzuen atleta guztiok.\nDonostiako kroseko argazkiak ikusteko


Markel Olanok Twitter bidez Irutxuloko Hitza kritikatu du • ZUZEU\nMarkel Olanok Twitter bidez Irutxuloko Hitza kritikatu du\nMarkel Olano Gipuzkoako Ahaldun Nagusi ohiak ez du gustura irakurri Irutxuloko Hitzak Easo plazako bidegorria zuzendu dela dioen albistea. Twitter bidez azaldu du: “Irutxuloko Hitza, Udalaren kudeaketa goraipatzen. Nola aldatzen diren gauzak! Kamarada.”\nBere hitzetatik ondoriozta daiteke Hitzak Donostiako udalari beti egurra eman diola, eta, Juan Karlos Izagirre Bilduko alkateari, ostera, loreak botatzen dizkiola. Arrazoi izan ala ez, ez al da harritzekoa Ahaldun Nagusi izandakoak hain era zuzenean Hitzari kritika egitea? Twitter tresnaren “informaltasunak” eta Olano dagoeneko karguan ez izateak eragingo zion hori idazteko bultzada.\nIrutxuloko Hitzaren irakurleek neurtu beharko dute aurrerantzean Hitzako kazetarien lana. Dena den, pozik egon daitezke kazetariak. Irakurle fidela dutela dakite eta, kamarada bat, Markel Olano.\nDonostia, hitza, Markel Olano\nPareko leihotik: etorri eta joan\n10 pentsamendu “Markel Olanok Twitter bidez Irutxuloko Hitza kritikatu du”-ri buruz\nH. Etxeberria 2011-07-20 15:32\nNiri primeran iruditzen zait Olanok esan duen hori esatea. Olano pertsona oso aktiboa da sare sozialetan, zergatik ez ditu sare horiek erabiliko nahi duena adierazteko? Ez gaude ba, denbora berri batean? Zergatik ez hasi benetan norberak dituen minak eta bestelakoak argitaratzen, Islandian edo Norwegian bagina bezala? Hobe lukete Bilduko iritsi berriek ere lehenbailehen heltzea kontuari eta aukera berriak erabiltzea garbi hitz egiteko. Badabiltzala somatu dudan arren, ez ditut oraino benetan ikusi. Bistan da Olanori min egin diola Irutxuloko Hitzaren jarrera aldaketak, baina ez horrek bakarrik, Ludger Mëssen artikulu bat ere ez zaio batere gustatu eta halaxe erakutsi du: “Indignante comparación de Ludger Mees entre Euskadi y la Alemania Nazi“, idatzi du bere txioen artean. Ausarta, gutxienez. Ez dakit benetan nola diren gauzak, baina Interneten dabiltzan politikarien artean, argiena eta garbiena egiten zait Olano. Hobe bai horretan denak antzeko balira, zer demonio!\nPatxi 2011-07-20 15:58\nKazetariaren ustez herritarrentzat onura bada Udalak egindakoa, albiste positibo bezala planteatzea egokia iruditzen zait. Hori Udalean Bildu dagoelako gertatzen dela Olanoren ondorioa izango da.\nBeste batzuk esan dezakegu: “Jeltzale bat Hertzainak-en letra bat aipatzen. Ze punkiak zareten batzuk, kamarada!”\nBilduren Udalaren aurka komunikabideak botatzen ari direnarekin, loreren bat pasatzen utzi beharko da, ez?\nAritz Sorzabal 2011-07-20 16:45\nIrutxuloko Hitzako zuzendaria naiz eta, egunkaria aipatu dezutenez, gauza bat zehaztea ondo legoke. Markel Olanori esan behar diogu Irutxuloko Hitzak ez duela Udala goraipatu Easo plazako bidegorriaren ibilbidea aldatzeagatik. Amarabai auzo elkartea izan da Udala goraipatu duena, eta guk horren berri eman dugu:lehenik eta behin, bidegorriaren inguruko erabakiaren berri; eta bigarrenik, auzo elkarteak emandako iritziaren berri, zoritxarrez ez baita oso ohikoa herritarrek agintarien lana txalotzea. Atzo antzeko zerbait gertatu zen Eguzki, Haritzalde eta Uliako auzo elkarteek emandako prentsaurrekoarekin; Udal Gobernua txalotu zuten Monpaseko pasabidearen proiektua alboratzeagatik. Irutxuloko Hitzak horren berri eman du, inolako baloraziorik egin gabe oraingoan ere. Hitzak herritarren ahotsa jaso du, besterik gabe. Horregatik, ez dakit zertara datorren kritika hori.\nEaso plazari buruzko bi albisteak, bakoitzak bere ondorioak atera ditzan:\nMiel 2011-07-21 11:10\nBai, Hasier. Olanoren prentsa buruak oso jaioak dira twitter erabiltzen.\nAtzo jaiotakoak bagina idaztea ere…\nH. Etxeberria 2011-07-21 18:09\nMiel, nik baino gehiago dakizu esaten duzuna benetan hala dela baldin badakizu. Baina, benetan dakizu Olanori twitterren idatzi egiten diotela? Segur zaude? Ez ote zara anonimotasunean ezkutatuta gaiztakerian ari? Barkatuko didazu, baina azken urteotako nire esperientzia oso bestelakoa da: Olanok berak idatzi izan ditu sareetan idatzi beharrekoak, eta ez beste inork.\nArkaitz Apalategi 2011-07-21 20:09\nUste dut Markel Olanoren kritika hori gehiago oinarritzen dela berak lehendik izan ditzakeen aurreiritzietan, albistearen benetako balorazioan baino. Albiste hori irakurrita, Irutxuloko Hitzak udalarekiko izan duen jarrera aldaketaren frogatzat hartzen badu hori, benetan bere usteak frogatzeko ezer hoberik aurkitu ez duelako da. Tokiko prentsan lan egiten dugunok, tamalez, ohituta gaude politiko askoren partetik aurreiritzietan oinarritutako horrelako kritika xelebreak jasotzera. Hori bai, udal baten edo diputazioaren proiektu bat aurkeztu eta horri jarraipen informatiboa ematen diogunean, orduan ez dute lorerik izaten guretzat. Gure lana publikoa da eta oso erraza da kanpotik kritikatzea, baina politikarien lanbidea ere halakoxea da, eta kritikak euren kontrakoak direnean ez dituzte horren ondo onartzen. Portzierto, animo Irutxuloko Hitzako lankideei.\nGari Garaialde 2011-07-21 21:43\nArkaitz eta Aritzen erantzunekin erabat ados nago, baina horrek ez dit eragozten Hasierren bi erantzunekin ere ados egotea. Kritika zentzugabea, okerra edo maltzurra izanagatik, egia da txioka dabilela eta dabilen gutxienetakoa dela.\nMartin Maya 2011-07-21 22:33\nIa 20 tweet idatzi ditu azken bi egunetan gai berdinari buruz, bere etiketa propioak sortuta eta denak albisteetara edo argazkietara loturez hornituta. Eta hori gutxi balitz, horietan lehenengoa idaztea nahikoa izan zen tweet-ak norbaiti atentzioa eman eta honek Zuzeun Markel Olanoren ekimen berritzailea komentatzeko (sarrera hau).\nNik bat egiten dut kanpaina orkestatuaren teoriarekin. Tweetak Markelek idatzi edo ez, kanpaina honetan laguntza izan duelakoan nago.\nItzain 2011-07-22 12:15\nInor kritika zurrun eta zuzena egiten iaioa bada, hori ezker abertzalea da eta izan da. Non egin du Olanok bekatua?\nEta tokiko euskarazko prentsak lan handia egiten du eta ezinbestekoa dugu, baina tokian tokikoek izaten dituzte euren zaletasunak eta joerak ere, eta horri kritika egitea zilegi da, errespetuz egiten den neurrian.\nOlanok eskubide osoa du egin duen kritika egiteko, eta Irutxuloko Hitzak kritika horri erantzutekoa ere bai. Egin dezala.\nEuskaraz aritzen da sarri Olano, bestalde, oso politikari gutxik egin ohi duena. Segi dezala horrela (euskaraz), era batera edo bestera.\nPaul McCartney ere errebeldea izan zen | :: begizta.net :: 2013-01-31 11:38\n[…] Markel Olanok dioen moduan nola aldatzen diren gauzak, kamarada.Errekorren Guinness Liburuaren arabera, “musikaren historian arrakasta handiena izan duen […]


Nola erantzun udako inbertsioei | Consumer\nNola erantzun udako inbertsioei\nMugikorrarekin egin daitezkeen aurrez definitutako aginduak edo hainbat ekintza aliaturik onenak dira, oporretako aurrezkien bilakaera kontrolatzeko.\nOpor egunetan axolagabekeria edo arreta falta izanez gero, balio-zorroan galera handia izan daiteke. Egoera hori saihesteko, hondartzatik edo mendietatik aurreztutako eta egindako inbertsioak zaintzeko estrategia lantzea komeni da, baina aldi berean atseden-egun horietan aisialdiaz gozatu ahal izateko. Ondoren adierazten den bezala, agindu aurreratuak ezar daitezke Burtsan sarrerak eta irteerak automatikoki definitzeko edo mugikorrean brokerra edukitzeko eta, horrela, uda osoan aurrezkien segimendua egiteko.\nOporretako diru segurua\nOporrak hartzean, asko dira aurreztaile txiki eta ertain asko errenta aldakorreko inbertsioekin zer egin pentsatzen ari direnak, haientzat lehentasuna atseden hartzea eta lasaitzea den uneetan. Egoera horretan, bi aukera daude: ez hartu posiziorik errenta aldakorrean edo itxi jarrera, eta horrela deskantsatu egin behar da itzultzean egin beharreko inbertsioak, edo, bestela, prebentzio-neurri batzuk hartu behar dira, oporretatik kontrolpean zorroari eusteko.\nEdozein deskuidarik edo arreta-faltak euro asko galtzea ekar dezake balio-zorroan\nEdozein deskuidarik edo arreta-faltak euro asko galtzea ekar dezake balore-zorroan. Horregatik, estrategia zorrotza prestatu beharko da, inbertsioak hondartzatik edo mendietatik zaintzeko, baina aldi berean aisialdiaz gozatzeko atsedenaldi horietan. Eta aurten inoiz baino beharrezkoagoa izango da, merkatuen ezaugarri bereziak direla-eta (errenta finkokoak zein aldakorrekoak) eta jardunaldi horietan sor daitekeen lurrunkortasunagatik.\nIldo horretan, eta azken berrikuntza teknologikoei esker, lasaiago senti daitezke aurreztaileak. Banku eta aurrezki kutxa nazionalek abian jarritako hainbat laguntza-tresna dituzte, inbertitutako diru guztia zorrotz kontrolatuta edukitzeko; izan ere, oso albiste negatibo baten bidez, burtsak bere balorazioaren ia %10era iristea galaraz dezake saio gutxitan. Hori da, hain zuzen ere, oporretatik saihestu behar dena, eta ohiko ingurunetik baino zailagoa izango den bezala, jarraian zehazten diren beste jarduera-jarraibide batzuk behar dira.\nKontrol- eta laguntza-tresnak\nBankuek eta kutxek sortutako hainbat tresnaren bidez, aurrezkiek errazago izaten dute udako burtsa-merkatuetan egiten dituzten mugimenduak kontrolatzeko. Mekanismo horien bidez, inbertsioak denbora errealean kontsulta daitezke, etorkizunarekin eragiketak egin, grafikoetan eta eguneratutako kotizazioetan sartu, edo merkatu nagusietan baloreak erosi eta saldu. Gainera, udako garaiak ez die mesederik egiten aurreztaileei. Nola?\nAgindu aurreratuak ezartzen badira, inbertitzaile txikian segurtasun handiagoa sor dezaketen modu automatiko baten sarrerak eta irteerak aurrez definitzeko.\nMugikorretarako abisuen zerbitzua indize eta balio nagusien kotizazioekin aktibatuz, burtsa-merkatuetan bat-bateko mugimendu bortitzetatik (beherantz zein gorantz) bizkor joan ahal izateko.\nTelefono mugikorrean broker batekin, edozein opor-lekutatik eta edozein unetan, merkatu nagusietara sar daiteke eta haietan jardun.\nSmartphone-tik, gainera, erabiltzaileek beren erabakietan aurrea hartu ahal izango dute, eta ohiz kanpoko egoeretan saltzeko eta erosteko aginduak eman. Ez da beharrezkoa izango ordenagailura joatea edo bankuko sukurtsala bisitatzea: bankuarekin zerbitzu hau aktibatuta izatea besterik ez da beharrezkoa.\nAgindu dinamikoak hartzea\nStop dinamikoko aginduak dira oporraldietan babesteko tresnarik egokienetakoa, errenta aldakorreko inbertsioaren arriskuak mugatzeko neurriak hartu behar baitira. Izan ere, salmenta-agindua merkatura bidaltzen da baldintza markatua betetzen denean, eta kotizazio-prezioaren fluktuazioaren ehuneko bat edo aldaketa bat da.\nGainerako ordena stop guztietan bezala, abantaila nagusia da inbertsio batean hartutako arriskua mugatu ahal izatea, eta muga horrek fluktuatzen du akzioaren kotizazioan gora egin ahala. Ekintzaren kotizazioa handitzen denean, stop modu proportzionalean igotzen da; aldiz, ekintza baxua bada, stop mantentzen da eta ez da jaisten.\nInbertsio-estrategia hori aplikatuz, aurreztaileek irabaziak metatzen joan ahal izango dute, stop aldatu beharrik gabe, kotizazioaren gainean markatutako ehunekoan edo zenbatekoan egongo dena. Banco Santanderreko 50 akzio 5 eurotara erosiz gero eta galerak %3ra itzuli nahi badira, orduan stop dinamikoa jarri beharko da tope horretan (%3), aktibazio-prezio batekin, 4,85 euro.\naurrezkiak babestu inversión-eu movil-eu poltsa uda